E Löu, e blöde Siech...    E Löu, e blöde Siech, e Glünggi und e Sürmu,  hei einisch zäme Krach gha, es rise grosses Gschtürm,  wüu der Glünggi het zum Löu gseit, är sig e blöde Siech,  und dä isch sofort zum Sürmu, was jo o nid jede miech.    Und er het im das verzellt und gseit, der Glünggi sig e Sürmu,  und der Sürmu hets am Glünggi gseit u dä macht drus es Gschtürm  u verzellts am blöde Siech, u wo dä dervo het ghört,  het dä gseit zum Löu är sig e Löu und das het dise gschtört.    Und er hout em blöde Siech eis um d'Ohre das es blüetet,  u der Glünggi louft der zue, u grift jetz ou no i und wüetet.  U der Sürmu u der Glünggi u der Löu und der blöd Siech,  hei die ganzi Nacht lang gschleglet bis am andere morge früech.